এবি সিদ্দিক খসরু, নান্দাইল (ময়মনসিংহ) প্রতিনিধিঃ ময়মনসিংহ-৯ নান্দাইল নির্বাচনী এলাকায় আসন্ন ১১তম জাতীয় সংসদ নির্বাচনে বাংলাদেশ জাতীয়তাবাদী দল (বিএনপি) থেকে মনোনয়ন প্রত্যাশী সাবেক ছাত্রদল নেতা মালয়েশিয়া বিএনপি শাখার প্রকাশনা সম্পাদক বিশিষ্ট সমাজসেবক এমডি মামুন বিন আব্দুল মান্নান রোববার (২২ অক্টোবর) সকাল থেকে নান্দাইল উপজেলার মুশুলী, রাজগাতী, গাংগাইল এবং চন্ডীপাশা ইউনিয়নের বিভিন্ন স্থানে জনগণের সাথে সরাসরি কথা বলেন এবং নির্বাচনে অংশ গ্রহনের ইচ্ছা পোষন করেন। তিনি বলেন, দেশনেত্রী বেগম খালেদা জিয়া আসন্ন নির্বাচনে তাকে মনোনয়ন দিলে তিনি দলের এবং অঙ্গ ও সহযোগী সংগঠনের সকল নেতাকর্মীদের সমন্বয়ে নির্বাচনী পরিচালনা কমিটি গঠন করেন ধানের শীষের বিজয় নিশ্চিত করবেন। এসময় তার সাথে ছিলেন যুবদল গাংগাইল ইউনিয়নের সাবেক সভাপতি বিএনপি নেতা আব্দুল মান্নান সহ ছাত্রদলের নেতৃবৃন্দ। গণসংযোগকালে তিনি বেশ কয়েকটি মসজিদে অনুদান ও অসহায় দরিদ্রদের মাঝে উপস্থিত সাহায্য প্রদান করেন। গণসংযোগ শেষে তিনি নান্দাইল প্রেসক্লাব কার্যালয় পরিদর্শনে আসেন। অননির্ধারিত এই পরিদর্শনের সময় স্থানীয় সাংবাদিকরা ক্লাবে উপস্থিত ছিলেন। তিনি প্রেসক্লাবের সার্বিক পরিবেশ দেখে সন্তোষ প্রকাশ করেন এবং পরিদর্শন বহিতে মন্তব্য লিখেন। তিনি নান্দাইলে কর্মরত সকল সাংবাদিকদের সার্বিক সহযোগীতা কামনা করেন।